បណ្តាញយុវជនកម្ពុជា (ប.យ.ក) ត្រូវ​បាន​បង្កើត​ឡើង​នៅ​ថ្ងៃ​ទី៣១ ខែតុលា ឆ្នាំ២០០៩។ ប.យ.ក ​គឺជា​សមាគមយុវជន​សមាជិក​ភាព ឯករាជ្យ និងប្រជាធិបតេយ្យមួយ​ដែល កំពុង​ធ្វើ​ការ​លើក​កម្ពស់​​​សិទ្ធិ និងផលប្រយោជន៍របស់​យុវជន ទាំងសិស្ស និស្សិត​នៅ​តាម​សាលា សាកល​វិទ្យាល័យ និង​យុវជន​នៅតាម​សហគមន៍។ ការបង្កើត បណ្តាញយុវជនកម្ពុជា​ឡើង​​ ក្នុងវត្ថុ​បំណង ​ពង្រឹង​​សិទ្ធិ​អំណាច​​យុវជន ឱ្យយុវជនចេះប្រើប្រាស់សិទ្ធិរបស់ខ្លួន និងជម្រុញឱ្យមានការអភិវឌ្ឍជាវិជ្ជមាន ស្របតាមទ្រឹស្តី “យុវជនជាភ្នាក់ងារនៃការផ្លាស់ប្តូរ”​។​ ប.យ.ក ធ្វើការផ្តោតសំខាន់លើការពង្រឹងសិទ្ធិ​​អំណាច​ និង​ការអភិវឌ្ឍ​​​​សមត្ថភាព​​យុវជន​តាមរយៈ​ការផ្តល់ការអប់រំ និងបណ្តុះ​បណ្តាល​ដល់​យុវជន​។